102 SENESCHAUCIE 



Le baillif e le prouost dement souent ver tote les 

 defautes de mesons de lur baillie e de murs e de fosses de 

 hayes de chars de charrettes de charues de heroes de 

 faudes e de totes autre costages ensi ke lur purueance 

 tant face ke il ne coueigne mie par lor defaute en le 

 ouraigne de xij denirs perdre i marc car chescone chose 

 vaut solom ce ke ele est gwiee. Item nul prouost al maner 

 ne teigne table pur receyure les alanz e les venanz au 

 custages le seignur sanz especial comandement 1 par bref 

 car si ceus del ostiel le seignur veignent par les maners 

 pur lur propre bosoignes le seignur ne les deit pas souder 

 pur lur preu fere e si il veignent par iloques si pregnent 

 lor costages de la garderobe le seignur auant ke il voisent 

 nule part e pur ce nest pas mester de fere dews damages 

 de vn fet e nul chiual 2 ne nul sergant ne gar son ne autre 

 ne seit receu a nul maner par nul baillif ne par nul prouost 

 pur soriorner as costages le seignur sanz garant car rin 

 sur acunte de ceus costages ne lur deit estre alowe. 



Lb office del haywakd. 



Le hayward deit estre vigorous homme apres car il 

 deit tart e tempre espeyer e auironer e garder le boys les 

 blez e les preez e totes autre choses ke touchent sa baillie e 

 deit les attachemenz e les aprouemenz leaument fere e par 

 deuant le prouost fere la deliuerance par plegges e liuerer 

 les a son baillif apleder il deit les terres semer e estre outre 

 les charuers e les hercers en tens del vn e del autre 

 semence e il deit fere venir les priez e les custumers dues 

 e usees pur fere les ouraignes ke fere deyuent. E il deit en 

 feneison estre outre les fauchurs le leuer e le carier e en 

 aust ensemblez les siors eles priez e les ouraignes e ver les 

 bleez estre quilliz bin e nettement e tart e tempre garder 

 issi ke point ne seit emble ne par auers mange ne defule e 

 il deit tailler encontre le prouost tote la semence e les 

 prieres e les custumes e les ouraignes ke fere deyuent en le 



1 [le seignur.] z chyualyr. 



